open-index/open-wikipedia-markdown huggingface dataset:
Posuvka

náhľad|Posuvky a spôsob ich realizácie pri hre, krížik pred a v prvom takte zvýši obe noty a na ais. Posuvka platí však len do konca taktu, takže prvá nota a v ďalšom takte nie je zvýšená a jedná sa o notu a, nie ais. Druhá nota v druhom takte je ais, pretože obsahuje posuvku krížik, ktorý však platí len smerom doprava, preto nezvyšuje notu a, ktorá je naľavo od posuvky.
**Posuvka** (ang. *accidental*) je grafická značka notového zápisu, ktorá zo základného tónu vytvára alterovaný tón. proces znižovania a zvyšovania tónov sa nazýva alterácia. Odrážka vždy platí len v takte napravo od miesta, kde je napísaná a len do konca taktu. Posuvky, ktoré sa nachádzajú na začiatku notovej osnovy za kľúčom sa nazývajú predznamenanie a platia pre celú skladbu, pre všetky takty.

Existuje šesť základných posuviek:

* posuvka bé (značka ♭), nazývaná aj béčko, znižuje základný tón o poltón nižšie. V názvosloví sa ku názvu základnému tónu pridá prípona -es, výnimkou sú tóny a a e, kam sa pridáva prípona -s. Alterovaný tón hes sa častejšie nazýva tón b.
* posuvka krížik (značka \sharp) zvyšuje základný tón o poltón vyššie. V názvosloví sa ku názvu základnému tónu pridá prípona -is,  alterované tóny ais a eis sa vyslovujú s /j/: ais sa vyslovuje ako /ajs/, eis sa vyslovuje ako /ejs/. 
* posuvka dvojité bé (značka ♭♭), nazývaná aj dvojité béčko, znižuje základný tón o dva poltóny nižšie, čiže o tón nižšie. V názvosloví sa ku názvu základnému tónu pridá prípona -eses, výnimkou je tón a, kam sa pridáva prípona -sas a tón e, kam sa pridáva prípona -ses. Alterovaný tón heses sa nenazýva bes. Výslovnosť prípony -eses a jej derivátov je taká, že prvé s sa vyslovuje ako /z/ a druhé s sa vyslovuje ako /s/: deses sa vyslovuje "dezes", asas sa vyslovuhe /azas/.
* posuvka dvojkrížik (značka 𝄪) sa môže nazývať aj dvojitý krížik, zvyšuje základný tón o dva poltóny vyššie, čiže o tón vyššie. V názvosloví sa ku názvu základnému tónu pridá prípona -isis, Výslovnosť prípony -isis je taká, že prvé s sa vyslovuje ako /z/ a druhé s sa vyslovuje ako /s/: disis sa vyslovuje "dizis". Výnimku tvoria aisis, ktoré sa vyslovuje /ajzis/ a tón eisis, ktorý sa vyslovuje /ejzis/. 
* posuvka odrážka (značka \natural) ruší platnosť béčka a krížika. V prípade, ak po dvakrát zvýšenom tóne (napr. fisis) nasleduje jedenkrát zvýšený tón (napr. fis), použije sa kombinovaná posuvka \natural\sharp zložená z odrážky a krížika. Druhým spôsobom je použitie iba krížika \sharp, ktorý označuje, že sa má hrať iba jedenkrát zvýšený tón, nejde o ďalšie zvýšenie dvakrát zvýšeného tónu na trikrát zvýšený tón. V prípade, ak po dvakrát zníženom tóne (napr. feses) nasleduje jedenkrát znížený tón (napr. fes), použije sa kombinovaná posuvka \natural**♭** zložená z odrážky a béčka. Druhým spôsobom je použitie iba béčka ♭, ktorý označuje, že sa má hrať iba jedenkrát znížený tón, nejde o ďalšie zníženie dvakrát zníženého tónu na trikrát znížený tón.
* posuvka dvojitá odrážka (značka  \natural\natural) ruší platnosť dvojkrížika a dvojitého b. Po dvojitej odrážke sa hrá vždy základný tón.

## Referencie

Kategória:Hudobná terminológia
Poloha akordu

[náhľad|Pachelbelova sekvencia: polohy a obraty kvintakordov zľava doprava:

# kvintakord C dur v oktávovej polohe,
# kvintakord G dur v terciovej polohe,
# kvintakord a mol v oktávovej polohe,
# kvintakord e mol v terciovej polohe,
# kvintakord F dur v oktávovej polohe,
# kvintakord C dur v terciovej polohe,
# kvintakord F dur v oktávovej polohe,
# kvintakord G dur v oktávovej polohe.

[Súbor:Pachelbel sequence.wav|náhľad|▶ zvuková ukážka]]
**Poloha akordu** je intervalová vzdialenosť vonkajších hlasov v štvrohlasnej a viachlasnej úprave akordov. U kvintakordov sa rozlišujú nasledujúce polohy kvintakordov:

* kvintová poloha (interval medzi basom a sopránom je kvinta, prípadne jej oktávové násobky: duodecima, nónadecima atď),
* oktávová poloha (interval medzi basom a sopránom je oktáva, prípadne viac oktáv),
* terciová poloha (interval medzi basom a sopránom je tercia, prípadne jej oktávové násobky: decima, septdecima, atď).

## Referencie

Kategória:Hudobná terminológia
Paralelná stupnica

náhľad|Porovnanie paralelných stupníc C dur a a mol
**Paralelná stupnica** alebo **súbežná stupnica**  (ang. *relative key*, nie *parallel key*) je taká stupnica, ktorá má rovnaké predznamenanie, ale iný tónorod. Paralelné stupnice sú tvorené rovnakými tónmi, majú však odlišné základné tóny, čoho dôsledkom je, že interval medzi prvým a tretím stupňom je rôzny, a to buď veľká tercia u durových stupníc alebo malá tercia u molových stupníc. 

Paralelná molová stupnica k danej durovej stupnici sa tvorí z jej VI. stupňa: k stupnici C dur je paralelná stupnica a mol, pretože VI. stupeň stupnice C dur je tón a a paralelná tónina musí mať opačný tónorod, čiže mol.   

Paralelná durová stupnica k danej molovej stupnici sa tvorí z jej III. stupňa: k stupnici d mol je paralelná durová stupnica F dur, pretože v stupnici d mol je III. stupňom tón f a paralelná stupnica musí maž opačný tónorod, čiže bude durová. 

## Referencie

Kategória:Hudobné stupnice
Alterovaný tón

**Alterovaný tón** alebo **odvodený tón** je tón vytvorený zo základného tónu (c, d, e, f, g, a, h) pomocou posuvky (krížik, béčko, odrážka, dvojkrížik, dvojité béčko). Alterovaný tón sa dá spoznať podľa prípony -is, -isis, -es, -eses v názve, prípradne v notovom zápise podľa prítomnosti predznamenania alebo posuvky. 

## Referencie

Kategória:Hudobná terminológia
Béčko (hudba)

náhľad|Béčko pred notou a alteruje túto notu na notu as
**Béčko** (tiež **bé**) je v hudbe posuvka, ktorá zo základného tónu vytvára alterovaný tón, ktorá je o poltón nižšie ako základný tón. Béčko sa označuje symbolom ♭, ktorý sa umiestňuje pred notu tak, aby bruško béčka ležalo na čiare alebo v medzere, kde leží nota, ktorá má byť alterovaná. V názvosloví sa ku názvu základnému tónu pridá prípona -es, výnimkou sú tóny a a e, kam sa pridáva prípona -s. Alterovaný tón hes sa častejšie nazýva tón b.

## Referencie

Kategória:Hudobná terminológia
1,3-dioxán

**1,3-dioxán** alebo **''m''-dioxán** je organická zlúčenina, ktorá patrí medzi cyklické étery. Má šesťčlánkový cyklus s dvoma atómami kyslíka na pozíciách 1 a 3. Je to bezfarebná kvapalina.

## Syntéza a deriváty
1,3-dioxán možno pripraviť reakciou formaldehydu s propán-1,3-diol v prítomnosti kyseliny ako katalyzátora.

Chránením karbonylových zlúčenín vznikajú substituované deriváty 1,3-dioxánu. Možno ich získať reakciou ketónu alebo aldehydu s 1,3-diolom. Substituované 1,3-dioxány možno pripraviť aj Prinsovou reakciou.

## Referencie

## Pozri aj
* 1,2-dioxán
* 1,4-dioxán
* Ditián

## Iné projekty

## Zdroj

Kategória:Dioxány
Kategória:Cyklické étery
Alterácia (hudba)

**Alterácia** je v hudbe tvorba alterovaných tónov zo základných tónov (c, d, e, f, g, a, h) pomocou posuviek (krížik, béčko, odrážka, dvojité béčko, dvojkrížik, dvojitá odrážka).

## Referencie

Kategória:Hudobná terminológia
Jana Smejkalová

PhDr. **Jana Smejkalová**, rod. **Mergancová** (* 21. január 1929, Bratislava† 13. jún 1981, Bratislava) bola filologička anglistka, stredoškolská a vysokoškolská pedagogička, autorka učebníc a prekladových slovníkov. Od roku 1962 pedagogicky pôsobila na Filozofickej fakulte Univerzity Komenského v Bratislave. Je spoluautorkou *Anglicko-slovenského a slovensko-anglického vreckového slovníka*, ktoré Slovenské pedagogické nakladateľstvo vydalo až v 17 vydaniach (19632003).

## Život
Narodil sa v rodine Marie Mergancovej, rod. Šedivej (* 1905† ?) a architekta Jindřicha Merganca st. (* 1889† 1974) v čase, keď jej otec pôsobil ako samostatný architekt a spolu s Otmarom Klimešom vlastnil projektový ateliér. Jej bratom bol urbanista Ing. arch Jindřich Merganc ml. (* 1927† 2006).

Po absolvovaní ľudovej školy (19351939) a gymnázia (19391947) vyštudovala angličtinu a francúzštinu na Filozofickej fakulte Slovenskej univerzity v Bratislave (19471952). Vzápätí v rokoch 19521962 vyučovala na gymnáziách a v roku 1962 nastúpila ako odborná asistentka na Katedru jazykov Filozofickej fakulty Univerzity Komenského v Bratislave (FiF UK), kde v roku 1969 obhájila kvalifikačnú prácu z francúzskej filológie *Le peuple dans l´oeuvre de Molière* („Ľud v diele Molièra“) a získala titul doktorky filozofie (PhDr.).

Popri pedagogickej činnosti sa venovala tvorbe odborných učebných textov pre poslucháčov FiF aj Prírodovedeckej fakulty UK, ktoré slúžili pre internú potrebu výučby a vyšli vo viacerých vydaniach. Ako hlavná (resp. prvá) autorka pripravila *Anglicko-slovenský a slovensko-anglický vreckový slovník*, ktorý vyšiel v Slovenskom pedagogickom nakladateľstve až v 17 vydaniach medzi rokmi 1963 až 2003. Spolu s Katarínou Hermannovou (* 1920) a Líviou Hrozienčíkovou (* 1915† 2007) spracovala *Antológiu anglickej literatúry* (1960) a bola členkou kolektívu pre prípravu štvorjazyčného slovníka odbornej žurnalistickej terminológie.

Bola tiež členkou Slovenského zväzu žien.

## Osobný život
Zosobášila sa s úradníkom Ing. Arnoštom Smejkalom (* 1929† 2022), s ktorým mala dve dcéry vrátane prekladateľky a tlmočníčky Ľudmily Hanuliakovej, rod. Smejkalovej (* 1955).

## Poznámky


## Referencie

## Ďalšia literatúra
* 

Kategória:Osobnosti z Bratislavy
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Slovenskí filológovia
Kategória:Slovenskí stredoškolskí pedagógovia
Kategória:Slovenskí vysokoškolskí pedagógovia
Mária Slotíková

**Mária Slotíková**, rod. **Longauerová** (* 10. september 1916, Liptovská Osada† 13. január 1976, Bratislava) bola operná speváčka (sopranistka), ktorá pôsobila v Národnom divadle v Košiciach (19491951) a v opere Slovenského národného divadla v Bratislave (19511957).

## Život
Narodila sa v rodine úradníčky a neskoršej spisovateľky a dramaturgičky Marty Longauerová, rod. Mašurová (* 1888† 1958) a učiteľa Jozefa Longauera (* 1891† ?), pričom mala dvoch bratov.

Po štúdiu spevu u Dariny Žuravlevovej na Hudobnej a dramatickej akadémii pre Slovensko v Bratislave (1940) debutovala ako Mimi v Pucciniho *Bohéme* v Národnom divadle v Košiciach, kde pôsobila v rokoch 19491951. Toto predstavenie ako hostka úspešne interpretovala aj v opere Slovenského národného divadla (SND), na základe čoho ju umelecký šéf a dirigent opery SND Milan Zuna angažoval do SND. Stvárnila viacero charakterovo a interpretačne náročných postáv (napr. Tatianu v Čajkovského *[[Eugen Onegin (opera)|Eugenovi Oneginovi]]* či Xéniu v Musorgského *Borisovi Godunovi* v režijnom naštudovaní Nikolaja Severjanoviča Dombrovského), v ktorých vynikol jej príjemne zafarbený lyrický soprán.

V roku 1957 ukončila svoju divadelnú kariéru.

## Osobný život
Zosobášila sa s Ing. Ivanom Slotíkom.

## Referencie

## Ďalšia literatúra
* 
* 

Kategória:Osobnosti z Liptovskej Osady
Kategória:Slovenské operné speváčky
Kategória:Členovia Opery Národného divadla
Kategória:Členovia Opery Slovenského národného divadla
Júlia Krajčovičová

**Júlia Krajčovičová** (* 28. máj 1895† 17. január 1967, Chicago, Illinois) bola americká spolková pracovníčka slovenského pôvodu, ktorej rodičia pochádzali z Oravy. Patrila k významným osobnostiam slovenského krajanského hnutia v Spojených štátoch, pričom ako predsedníčka ženskej časti tzv. Včielky Slovenskej ligy v Amerike venovala charitatívnej činnosti. Počas druhej svetovej vojny pracovala pre Červený kríž a po vojne pomáhala slovenským emigrantom.

## Referencie

## Ďalšia literatúra
* 

Kategória:Osobnosti USA slovenského pôvodu
Najkrajšie prsia na svete

***Najkrajšie prsia na svete*** (orig. *Der schönste Busen der Welt*) je nemecký krátkometrážny komediálny film režiséra Rainera Kaufmanna o mužovi, ktorý zázračne získa ženské prsníky. Premiéru mal 27. októbra 1990 v Nemecku a potom 31. januára 1992 na filmovom festivale v Göteborgu. V roku 1997 film vysielala STV.

## Obsadenie
* Eva Kryllová ako Jeanette Apfelová
* Dominic Raacke ako Simon Perelstein
* Thomas Kylau ako vrátnik 
* Takamasa Ojama ako pán Jakota
* Tošio Kusaba ako sekretár
* Dietmar Schneider ako šéf 
* Ossi Eckmüller ako sládok 
* Heinz Wanitschek ako Toni
* Friedrich von Thun ako plastický chirurg 
* Rita Russeková ako Liv
* Axel Milberg ako Jeanettin priateľ 
* Loredana Lainiová ako krajčírka
* Undine Brixnerová ako France
* Katja Lührsová ako redaktorka

## Referencie

Kategória:Filmy z 1990
Kategória:Krátkometrážne filmy
Kategória:Filmy podľa názvu
Palotský potok

**Palotský potok** je potok v regióne Zemplín v subregióne Horný Zemplín, v území obce Palota v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Vydranky. Má dĺžku . Rád toku VII. 
## Prameň
Vodný tok *Palotský potok* pramení v  v lesnom extraviláne vo východnej časti územia obce Palota, v blízkosti štátnej slovensko – poľskej hranice, v okrese Medzilaborce. 
## Opis toku
*Palotský potok* tečie od prameňa juhozápadným smerom cez lesný extravilán v území obce Palota, pravým brehom obteká úpätie lúky *Skabrová*, ľavým brehom obteká budovu poľovníckej chaty, v  priberá ľavostranný bezmenný prítok, ľavým brehom obteká les a pasienok *Sivákovská dolina*, mení smer na západ, vteká do intravilánu obce Palota, v  priberá Mičkov potok ako pravostranný prítok, pravým brehom obteká *Kostol Narodenia Presvätej Bohorodičky* a pod ním i *Chrám Narodenia Presvätej Bohorodičky*, v  v strednej časti územia obce Palota na okraji intravilánu ústi do Vydranky ako jej pravostranný prítok. Vydranka ďalej ústi do Laborca. *Palotský potok* patrí do okresu Medzilaborce v Prešovskom kraji. Pramení, tečie a ústi do vodného toku Vydranka na území obce Palota. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Palotský potok* má prítok Mičkov potok a jeden bezmenný prítok. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Palotský potok* má pôvod v názve obce Palota, v priestore ktorej pramení, tečie aj ústi. Rozšírením názvu obce o formant prídavného mena *-ský* a po kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Palotský potok* s významom *potok patriaci obci Palota*, bolo utvorené hydronymum, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov obce má doložené podoby názvu: 1330 *Palata*, 1773 *Palota* Názov vodného toku *Palotský potok* bol štandardizovaný v roku 1975. V množine slovenskej hydronymie vodných tokov hydronymum *Palotský potok* je jedinečným hydronymom (november 2025).

## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Palota
Kategória:Povodie Laborca
Irena Smoliarová

**Irena Smoliarová**, rod. **Brozmanová**, pseudonym **Ireneus** (* 20. marec 1905, Budapešť† 8. júl 1946, Turčiansky Svätý Martin) bola funkcionárka a organizátorka slovenského ženského hnutia, publicistka, spisovateľka a učiteľka. Venovala sa organizačnej, informačnej, prednáškovej a propagačnej činnosti v rámci spolku Živena, kde okrem iných funkcií pôsobila ako tajomníčka ústredného výboru (19371942).

## Život
Narodila sa v rodine Justíny Brozmanovej, rod. Gömöriovej (* 1874† 1964) a robotníka Daniela Brozmana (* 1870† 1930), kde mala za súrodencov ekonóma Gejzu Brozmana (* 1908† 1992), strojárskeho odborníka Ing. Viktora Brozmana (* 1911† 1947) a učiteľky Ľudmilu Podobovú, rod. Brozmanovú (* 1912† ?) a Annu Lacinovú, rod. Brozmanovú (* 1914† ?).

Po štúdiu na učiteľskom ústave v Prešove pracovala ako učiteľka na ľudových školách v Chotči, Stretavke a v Palíne. Po roku 1933 žila v Sučanoch a neskôr v Turčianskom Svätom Martine.

Popri svojom učiteľskom povolaní sa venovala kultúrno-spoločenským osvetovým aktivitám. Po roku 1933 bola tajomníčkou miestnej organizácie ženského spolku Živena v Sučanoch a v rokoch 19371942 zastávala funkciu inštruktorky a tajomníčky ústredného výboru Živeny v Martine. Ako funkcionárka spolku sa zaoberala najmä organizovaním rôznych akcií, prednáškovou činnosťou, zabezpečovaním kontaktu miestnych organizácií s ústredným výborom, zostavovaním výročných správ, prípravou informatívnych článkov o spolkovej činnosti a ženskej problematike. Medzi jej činnosti patrí napr. organizácia a propagácia expozície Živeny na jubilejnej výstave v Košiciach a v Bratislave. Zároveň prispievala do spolkového časopisu *Živena*, pričom v časopisoch *[[Slniečko (časopis)|Slniečko]]* a *Slovenská žena* uverejnila niekoľko vlastných kratších rozprávok a poviedok.

Zomrela v lete 1946 a bola pochovaná na Národnom cintoríne v Martine (pozri zoznam pochovaných osôb na tomto cintoríne).

## Osobný život
Zosobášila sa s učiteľom Antonom Smoliarom (* 1899† 1950), pričom ich manželstvo ostalo bezdetné.

## Výber z diela
* 
* 

## Referencie

## Ďalšia literatúra
* 
* 
* 
* 
* 

Kategória:Osobnosti z Budapešti
Kategória:Slovenskí pedagógovia
Kategória:Slovenskí publicisti
Kategória:Slovenskí spisovatelia
Ireneus

**Ireneus** môže byť:
* iný zápis mena Irenaeus, resp. Irenæus, napr.:
** kresťanský biskup a teológ, iné mená: Eirénaios z Lyonu, Irinej Lyonský (cca 125cca 202 po Kr.), pozri Irenej z Lyonu
* pseudonym Ireny Smoliarovej, rod. Brozmanovej, funkcionárky a organizátorky slovenského ženského hnutia, publicistky, spisovateľky a učiteľky (19051946), pozri Irena Smoliarová

## Referencie
Osný potok

**Osný potok** staršie aj **Osné** je vodný tok v Pohronskom Inovci na území okresov Zlaté Moravce a Žarnovica. Je ľavostranný prítok Žitavy, má dĺžku približne 8,5 km a je tokom V. rádu. 

## Priebeh toku
Potok pramení v centrálnej časti Pohronského Inovca, v geomorfologickom podcelku Veľký Inovec, na severozápadnom úbočí Veľkého Inovca (), v nadmorskej výške približne  Od prameňa v lesnatej oblasti pod Inoveckým sedlom v závere Osnej doliny tečie severným smerom. Pokračuje popod Brestovo (), neďaleko osád Veľkej Lehoty, kde potok prechádza z podcelku Veľký Inovec do Lehotskej planiny. Oblúkom kopíruje masív Brestova, no onedlho sa zo západného smeru opäť stáča na sever a priberá ľavostranný prítok z Krtinovej. V strednej časti pod Osným vrchom () prijíma dva pravostranné prítoky a mení smer toku na západ. Priberá ľavostranný Drgačov jarok a severným úpätím Cerova () tečie k záveru Osnej doliny, kde sa stáča na sever. V blízkosti horárne križuje cestu do Jedľových Kostolian a následne sa v nadmorskej výške približne  vlieva ľavostranne do rieky Žitavy. Potok patrí do širšieho povodia rieky Váh. 

Osný potok pramení a na hornom toku tvorí hranicu katastrov obcí Obyce v okrese Zlaté Moravce v Nitrianskom kraji a Veľká Lehota v okrese Žarnovica v Banskobystrickom kraji. V strednej a dolnej časti vedie tokom hranica Obýc a Jedľových Kostolian.

## Referencie

## Pozri aj
* Zoznam vodných tokov v povodí Žitavy
* Pohronský Inovec, Veľký Inovec, Lehotská planina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Pohronskom Inovci
Kategória:Povodie Žitavy
Kategória:Vodné toky v okrese Zlaté Moravce
Kategória:Vodné toky v okrese Žarnovica
Kategória:Obyce
Kategória:Jedľové Kostoľany
Kategória:Veľká Lehota
Kvalifikácia na Majstrovstvá sveta vo futbale žien 1991

**Kvalifikácia na Majstrovstvá sveta vo futbale žien** **1991** je procesom, ktorý určil 12 tímov, ktoré sa kvalifikovali na Majstrovstvá sveta vo futbale žien 1991. Kvalifikácia začala 9. septembra 1989 a skončila 14. júla 1991.

## Prideľovanie miest

Všetky konfederácie použili ich majstrovstvá ku kvalifikácii. Čína ako usporiadateľská krajina tiež prešla kvalifikáciou. 4 tímy odstúpili počas kvalifikácie: Kongo, Senegal, Zambia a Zimbabwe.

## Kvalifikačný proces

## Kvalifikácie konfederácií

### AFC

* Kvalifikované tímy:
** Čína
** Japonsko
** Taiwan

V 1. kole bolo 9 tímov rozdelených do 2 skupín. Dva najlepšie tímy z každej skupiny postúpilo do semifinále. Víťazné tímy semifinále hrali finále, a porazené tímy o 3. miesto. Na majstrovstvá sveta postúpili z prvého miesta Čína, z druhého miesta Japonsko a z tretieho miesta Taiwan.
Zdroj.

### CAF

* Kvalifikovaný tím: 
** Nigéria

8 tímov bolo vylosovaných do vyraďovacích zápasov (štvrťfinále). Víťazné tímy postúpili do 2. kola (semifinále). Víťazné tímy zo semifinále postúpili do finále, v ktorom Nigéria porazila Kamerun 6:0.

Zdroj.

### CONCACAF

* Kvalifikovaný tím:
** Spojené štáty

Aj napriek tomu, že Majstrovstvá vo futbale žien zóny CONCACAF 1991 boli neoficiálna súťaž, určila tím, ktorá sa kvalifikoval na majstrovstvá sveta. V turnaji súťažilo 8 tímov, rozdelených do 2 skupín, prvé dva tímy z každej postúpilo do vyraďovacej fázy.
Zdroj.

### CONMEBOL

* Kvalifikovaný tím:
** Brazília

3 tímy súťažili spôsobom každý s každým. Tím na prvom mieste sa kvalifikoval na majstrovstvá sveta.

Zdroj.

### OFC

* Kvalifikovaný tím:
** Nový Zéland

3 tímy súťažili spôsobom každý s každým dva zápasy. Tím na prvom mieste sa kvalifikoval na majstrovstvá sveta.

Zdroj.

### UEFA

* Kvalifikované tímy:
** Dánsko
** Nemecko
** Taliansko
** Nórsko
** Švédsko

18 tímov súťažilo v kvalifikácii. Na majstrovstvá sveta postúpili 4 tímy, ktoré postúpili do semifinále (Dánsko, Nemecko, Taliansko, a Nórsko) a najlepší tím zo štvrťfiníle (Švédsko).

Zdroj.Zdroj.

## Referencie



## Zdroj

Kategória:Majstrovstvá sveta vo futbale žien
Jeanne

**Jeanne** môže byť:

* krstné meno, pozri Jeanne (meno)
* kráter na Venuši, pozri Jeanne (kráter)
* francúzsky film z roku 1934, pozri ''Jeanne'' (film z roku 1934)
* francúzsky televízny film z roku 1994, pozri ''Jeanne'' (televízny film z roku 1994)
* taliansky film z roku 2019, pozri ''Jeanne'' (film z roku 2019)
Vraždy kvôli piesni My Way

náhľad|Frank Sinatra, ktorý preslávil pieseň
**Vraždy kvôli piesni „My Way“** () sú psychologický a sociálny fenomén, ku ktorému dochádza na Filipínach. Medzi rokmi 19982018 bolo viacero ľudí zavraždených, pretože v karaoke bare spievali pieseň „My Way“ od Franka Sinatru.

## História fenoménu
Spievanie karaoke patrí medzi obľúbené voľnočasové aktivity na Filipínach a to aj medzi ľuďmi z nižších socio-ekonomických vrstiev. Prvý známy násilný incident v súvislosti s piesňou „My Way“ sa udial v januári 1998. V médiách sa o fenoméne začalo písať v roku 2007, keď v jednom z hudobných barov ochrankár služobnou pištoľou zastrelil návštevníka. Pri výsluchu sa ochrankár priznal, že mal nutkanie zastreliť muža, pretože spieval falošne pieseň „My Way“.

Posledný známy incident sa odohral v júni 2018. Počas narodeninovej oslavy sa jubilant chystal zaspievať pieseň, keď za ním na pódium vyšiel jeho sused a pokúsil sa mu zobrať mikrofón. Konflikt prerástol do fyzického súboja, pri ktorom bol oslávenec pobodaný na smrť.

Odhaduje sa, že najmenej dvanásť ľudí bolo zavraždených kvôli tejto piesni. Z tohto dôvodu mnohé karaoke bary po Filipínach vyradili pieseň z repertoáru.

## Referencie

## Pozri aj
* Frank Sinatra
* „My Way“

Kategória:Fenomény
Kategória:Spoločnosť na Filipínach
Kategória:Vraždy
Diana Germanovna Loginovová

**Diana Germanovna Loginovová** (* 10. marec 2007), umeleckým menom **Naoko,** je ruská speváčka a frontmanka skupiny Stoptime. V októbri 2025 ju zatkli za to, že v uliciach Petrohradu hrala piesne umelcov, ktorých tvorba je v Rusku zakázaná a ktorí sú označovaní za "zahraničných agentov".

## Život
Loginovová sa hudbe venuje od detstva. Študuje hru na klavír. Získala množstvo ocenení – v roku 2024 vyhrala Medzinárodnú súťaž interpretov súčasnej duchovnej a polyfónnej hudby Polyphonics a v roku 2025 získala cenu na Všeruskom študentskom jarnom festivale. Loginovová predtým vystupovala v kapele *NeXti*.

## Zatknutie
náhľad|upright|Plagát z roku 2025
V októbri 2025 sa na sociálnych sieťach rozšírilo video petrohradskej pouličnej kapely *Stoptime* hrajúcej pieseň *Družstvo Labutie jazero* od ruského exilového rappera Noiza MC (Ivana Alexejeva), ktorú zakázal okresný súd v Petrohrade. Pieseň bola v Rusku v máji 2025 označená za „extremistickú“ a je trestné s ňou verejne vystupovať. Text totiž odkazuje na balet Labutie jazero Petra Iľjiča Čajkovského, ktorý televízia vysielala počas pokusu o puč v roku 1991 a ktorý sa stal symbolom štátneho prevratu. Spomína tiež družstvo Ozero (*Jazero*), uzavretú komunitu vlastníkov nehnuteľností z radov najbližších spolupracovníkov Vladimira Putina v 90. rokoch, ktorí sú však stále pri moci.

Dňa 15. októbra 2025 Naoko zadržala polícia. Nasledujúci deň ju aj perkusionistu kapely odsúdili na 13 dní väzenia, gitaristu na 12 dní.  Okresný súd rozhodol, že vystúpenie kapely nebolo schválené úradmi a sťažovalo priechod verejnosti.

V ten istý deň vznikla na webových stránkach Change.org petícia požadujúca Dianino prepustenie. S týmto apelom vystúpil aj rad osobností hudobného sveta i politikov, napr . opoziční politici Boris Naděždin,  Ljubov Sobolová alebo hudobník Jurij Ševčuk. V Rusku a mnohých ďalších krajinách sa začali konať demonštrácie a vystúpenia na podporu Loginovovej a jej hudobnej skupiny. Oficiálne a provládne zdroje naopak zásah policajtov podporovali.

Zatknutá a krátkodobo väznená bola Loginovová už niekoľkokrát. Prvýkrát to bolo za organizáciu nepovoleného zhromaždenia. Ďalších 13 dní väzenia a pokutu 50 tisíc rubľov dostala podľa paragrafu o „diskreditácii armády“. Speváčka uviedla, že vystúpením nechcela diskreditovať režim, ale išlo jej o hudbu a umenie ako jediný jazyk, ktorým sa dnes dá v Rusku otvorene hovoriť.

Podľa niektorých médií Loginovovú a gitaristu kapely Alexandera Orlova 23. novembra 2025 po viac ako mesiaci z väzenia prepustili. Podľa zdroja stanice Echo Moskvy potom speváčka opustila Rusko.

## Referencie

## Iné projekty

## Zdroj

Kategória:Ruské speváčky
Kategória:Indiepopoví hudobníci
Si-an KJ-600

**Si-an KJ-600** je čínske lietadlo včasnej výstrahy, operujúce z lietadlovej lode Fu-ťien. Toto lietadlo s dvomi turbovrtuľovými motormi bolo navrhnuté a vyvinuté spoločnosťou Skupina leteckého priemyslu Si-an. 

Zavedením KJ-600 sa čínske námorníctvo stalo v poradí tretím na svete, ktoré bude mať na svojej lietadlovej lodi lietadlá včasnej výstrahy s pevným krídlom. Popri Číne používajú na tieto úlohy lietadlo s pevným krídlom aj USA a Francúzsko, ktoré majú zavedený E-2 Hawkeye. Na rozdiel od krajín ako Spojené kráľovstvo alebo India, ktoré využívajú na podobné účely vrtuľníky (tie majú zvyčajne kratší dolet a menšie radary s obmedzenejšími schopnosťami). Práve tieto obmedzenia sa týkali aj čínskych lodí, ktoré boli pred zavedením KJ-600 závislé na vrtuľníkových platformách AEW, ako napríklad Z-18J.

## Popis

Lietadlo je dlhé  s rozpätím krídel . Ide o hornoplošník, ktorého krídla sa dajú zložiť pozdĺž trupu. Chvostové plochy pozostávajú z jednej vodorovnej plochy a štyroch zvislých plôch.

Dvojica turbovrtuľových motorov WJ-6C (čínska verzia motora Ivčenko AI-20) poháňa dve šesťlisté vrtule. Vzhľadom k obmedzenému výkonu pohonných jednotiek (3805 kW) môže lietadlo operovať len z lietadlovej lode Fu-ťien, ktorá je vybavená elektromagnetickým katapultom. KJ-600 dosahuje maximálnu rýchlosť /h a jeho operačný rádius je , čo mu poskytuje značnú výdrž pri hliadkových a kontrolných misiách.

Lietadlo má nad trupom v oblasti krídel namontovaný rotačný radom v tvare taniera, v ktorom je umiestnený radar s aktívnym elektronickým skenovaním KLC-7. Tento radar vyvinuli výskumníci zo spoločnosti China Electronics Technology Group Corp. Rádiolokátor zabezpečuje 360° pokrytie, vyznačuje sa dlhším detekčným dosahom a lepšou schopnosťou sledovania cieľov ako predchádzajúce modely a je vybavený funkciami proti elektronickému rušeniu. Analytici odhadujú, že efektívny detekčný dosah radaru proti vzdušným cieľom je približne 450 kilometrov v závislosti od nadmorskej výšky a radarovej odrazovej plochy nepriateľského lietadla. To umožňuje KJ-600 detegovať lietadlá a rakety letiace nízko nad morom dávno predtým, ako sa objavia na lodných senzoroch. Lietadlo dokáže prenášať údaje priamo stíhačkám, ako sú J-15T a J-35, signalizovať zachytenia na dlhé vzdialenosti a pomáhať synchronizovať obranné a útočné akcie skupiny lietadlových lodí. Posádka KJ-600 zvyčajne pozostáva z 5-6 členov.

## Špecifikácie

### Technické údaje
* **Posádka**: 5-6
* **Dĺžka**: 
* **Rozpätie**: 
* **Výška**: 
* **Hmotnosť (prázdny)**: 
* **Maximálna vzletová hmotnosť**: 
* **Pohonná jednotka**: 2 × turbovrtuľový motor WJ-6C s výkonom 3805 kW

### Výkony
* **Maximálna rýchlosť**: /h
* **Bojový dolet**:  
* **Preletový dolet**:  
* **Dostup**:  

## Referencie

Kategória:Lietadlá včasnej výstrahy
Kategória:Dvojmotorové lietadlá
Rozbiehavý potok

**Rozbiehavý potok** je potok v regióne Zemplín v subregióne Horný Zemplín, v území obce Kalinov a mesta Medzilaborce v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Daňovej. Má dĺžku . Rád toku IX. 
## Prameň
Vodný tok *Rozbiehavý potok* pramení v  v lesnom extraviláne vo východnej časti územia obce Kalinov, v lese *Chmeľné*, v okrese Medzilaborce. 
## Opis toku
*Rozbiehavý potok* tečie od prameňa juhovýchodojužným smerom cez lesný extravilán vo východnej časti územia obce Kalinov, ľavým brehom obteká úpätie lesa *Rozbiehavé*, pravým brehom obteká úpätie lesa *Chmeľné*, pravým brehom obteká úpätie vrchu *Hudákov* so , mení smer na východ a vteká na územie mesta Medzilaborce do priestoru jeho katastrálneho územia *Medzilaborce*, v  v strednej časti územia mesta Medzilaborce v katastrálnom území *Medzilaborce* ústi do Daňovej ako jej pravostranný prítok. Daňová ďalej ústi do Hlbokého potoka. *Rozbiehavý potok* patrí do okresu Medzilaborce v Prešovskom kraji. Pramení a tečie územím obce Kalinov a ďalej tečie a ústi do vodného toku Daňová na území mesta Medzilaborce. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Rozbiehavý potok* nemá prítok. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Rozbiehavý potok* má pôvod v názve lesa *Rozbiehavé*, cez ktorý vodný tok preteká. Po kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Rozbiehavý potok* s významom *potok spájaný s lesom Rozbiehavé, potok patriaci svojou polohou aj do tohoto lesa*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Rozbiehavý potok* bol štandardizovaný v roku 1993. V množine slovenskej hydronymie vodných tokov hydronymum *Rozbiehavý potok* je jedinečným hydronymom (november 2025).
## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Kalinov (okres Medzilaborce)
Kategória:Medzilaborce
Kategória:Povodie Laborca
Prsia (plávanie)

[náhľad|Americký olympionik [Michael Phelps pri plávaní štýlom prsia (2008).]]

**Prsia** je spôsob plávania, pri ktorom sú pohyby paží a nôh symetrické. Tréner a pedagóg Fakulty telesnej výchovy a športu Univerzity Komenského v Bratislave Dušan Jursík ho opísal nasledovne: *„Základná poloha tela je splývavá, hlava vyššie ako boky. Paže začínajú záber od vzpaženia do strán a dolu. Pohyb predlaktia sa zrýchľuje postupne. Po dokončení záberu sa paže vystierajú do základnej polohy. Nohy sa v súhre s pažami oneskorujú, ohýbajú sa v kolennom a stehnovom kĺbe, chodidlá sa vytáčajú tak, aby chodidlo mohlo vykonať záber priamo proti smeru plávania, a pokračuje sa znožením do základnej polohy. Plavec vdychuje po dokončení záberu pažami zvyčajne pri každom tempe.“*

## Galéria

Breaststroke.gif|Pohľad spredu
Breaststroke2.gif|Pohľad zboku
Breaststroke3.gif|Pohľad zhora


## Referencie

## Pozri aj
* motýlik (plávanie)

## Iné projekty

Kategória:Plávanie
Γ-hydroxybutyraldehyd

**γ-hydroxybutyraldehyd** alebo **4-hydroxybutyraldehyd** je organická zlúčenina, ktorá obsahuje hydoxylovú i aldehydovú skupinu. Je to bezfarebná kvapalina. Vyskytuje sa v prírode i sa vyrába komerčne.

## Výskyt
γ-hydroxybutyraldehyd je chemický medziprodukt v biosyntéze neurotransmiteru kyseliny γ-hydroxybutyrovej (GHB) z bután-1,4-diolu (1,4-BD). Podobne ako 1,4-BD, γ-hydroxybutyraldehyd predstavuje proliečivo GHB, ak sa podáva exogénne (externe). Tak ako všetky alifatické aldehydy, aj γ-hydroxybutyraldehyd je žieravý so silným zápachom a nepríjemnou chuťou – jeho požitie je teda zvyčajne nepríjemné a má za následok silnú nevoľnosť a vracanie.γ-hydroxybutyraldehyd vzniká i kyslým či zásaditým rozkladom 1,2-dioxánu.

## Referencie

## Pozri aj
* γ-aminobutyraldehyd
* 3-hydroxybutanál

## Zdroj

Kategória:Sedatíva
Kategória:Aldehydy
Kategória:Alkoholy
Hana Ruppeldtová

**Hana Ruppeldtová**, rod. **Šimková-Klanicová**, pseudonymy **Iskra**, **teta Ľudmila** (* 21. september 1894, Turčiansky Svätý Martin – † 4. január 1960, Bratislava) bola slovenská prekladateľka, publicistka a pracovníčka ženského hnutia. Jej rozsiahla prekladateľská tvorba zahŕňa klasické diela z ruskej, nemeckej, francúzskej, anglickej a poľskej literatúry.

## Život
Narodila sa v rodine Jany Šimkovej-Klanicovej, rod. Frollovej (* 1866† 1899) a roľníka Jána Šimko-Klanicu ml. (* 1853† 1917), ktorý bol synom hospodárskeho pracovníka Jána Šimko-Klanicu st. (* 1821† 1901). Mala dvoch súrodencov. V roku 1920 zavŕšila štúdium na učiteľskom ústave v Trnave a následne pôsobila ako učiteľka v Turčianskom Svätom Martine (19181920) a od roku 1920 v Bratislave.

Spolu s Jánom Bohúňom zostavovala detskú literatúru. Vo svojej rozsiahlej prekladateľskej činnosti sa zamerala na klasické diela z ruskej (Ivan Alexandrovič Gončarov, Velimir Chlebnikov, Lev Nikolajevič Tolstoj, Konstantin Alexandrovič Fedin, Anton Pavlovič Čechov a i.), nemeckej (Karl May), francúzskej, anglickej a poľskej literatúry. Publikovala tiež preklady, cestopisy a kratšie práce v *Národných novinách*, *Slovenských pohľadoch* a *Živene*.

Ako aktívna členka spolku Živena sa podieľala na ženskom hnutí.

## Osobný život
Zosobášila sa s hudobným pedagógom Milošom Ruppeldtom st. (* 1881† 1943). Mala synov spisovateľa a diplomata Miloša Ruppeldta ml. (* 1922† 1967) a novinára Dušana Ruppeldta (* 1926† 1993) a dcéru Tatianu Ruppeldtovú (* 1921† 2006), ktorá pôsobila ako novinárka a prekladateľka.

## Referencie

Kategória:Osobnosti z Martina
Kategória:Slovenskí prekladatelia
Kategória:Slovenskí publicisti
Dojčenská fľaša

náhľad|Zdobená, priehľadná plastová dojčenská fľaša s modrým uzáverom, silikónovým cumlíkom a vrchnákom z roku 2007
  
**Dojčenská** alebo **detská fľaša** je fľaša s pripevneným cumľom, ktorý umožňuje piť prostredníctvom sania. Zvyčajne z nej pijú dojčatá a malé deti, alebo ak niekto nemôže (bez ťažkostí) piť z pohára, na samokŕmenie alebo na kŕmenie niekým. Môže sa použiť aj na kŕmenie cicavcov, ktorých matka nemôže kŕmiť svoje mláďatá, alebo cicavcov bez matky.

Tvrdý plast je najbežnejšie používaným materiálom, pretože je priehľadný, ľahký a odolný voči rozbitiu. Odporúčajú sa však sklenené fľaše, pretože sa ľahšie čistia, je menej pravdepodobné, že sa v nich zachytávajú zvyšky prípravku, a sú relatívne chemicky inertné. Boli vyvinuté aj hybridné fľaše s plastovým vonkajškom a sklom vo vnútri fľaše. Medzi ďalšie materiály používané na výrobu detských fliaš patrí chirurgická oceľ potravinárskej kvality a silikónová guma.

Dojčenské fľaše sa môžu používať na kŕmenie odsatým materským mliekom, dojčenskou výživou a pediatrickým elektrolytickým roztokom. Prehľad z roku 2020 uvádza, že zdravé dojčatá narodené v plánovanom termíne pri dojčení alebo kŕmení z fľaše „používajú podobné pohyby jazyka a čeľuste, dokážu vytvoriť sanie a postupne stláčať cumeľ, aby získali mlieko s minimálnymi rozdielmi v saturácii kyslíkom a vzoroch SSB“ (vzorec cmúľanie-prehĺtanie-dych).  Choré alebo predčasne narodené deti nemusia byť schopné efektívne dojčiť alebo piť z fľaše a môžu potrebovať špecializovanú starostlivosť.

Zistilo sa, že dizajnové charakteristiky fľaše a cumlíka ovplyvňujú kŕmenie dojčaťa a príjem mlieka. Interakcie medzi dojčaťom a opatrovateľom alebo opatrovateľkou, ktorý alebo ktorá ho kŕmi, počas kŕmenia ovplyvňujú príjem mlieka dojčaťa. Zdá sa, že to, či kŕmenie kontroluje opatrovateľ alebo dojča, ovplyvňuje schopnosť dojčaťa naučiť sa samoregulovať si príjem mlieka. Odporúča sa správne čistenie a sterilizácia fliaš, aby sa predišlo bakteriálnej kontaminácii a ochoreniu, najmä v oblastiach, kde kvalita vody a hygienické podmienky nie sú dobré.

## Referencie

## Iné projekty

## Zdroj

Kategória:Nádoby
Kategória:Dojčenie
Rúbanský potok

**Rúbanský potok** je potok v regióne Zemplín v subregióne Horný Zemplín, v území obce Kalinov v okrese Medzilaborce v Prešovskom kraji. Nachádza sa v geomorfologickej oblasti Nízke Beskydy. Ústi do Hlbokého potoka. Má dĺžku . Rád toku VIII. 
## Sútok zdrojníc
Vodný tok *Rúbanský potok* sa začína v sútoku zdrojníc v  v lesnom extraviláne v severnej časti územia obce Kalinov, v lese *Rúbaň*, v okrese Medzilaborce. Severná zdrojnica pramení v  v lesnom extraviláne v lese *Rúbaň* vo vzdialenosti  južne od slovensko – poľskej štátnej hranice; má dĺžku . Východná zdrojnica pramení v lesnom extraviláne v lese *Rúbaň*  v ; má dĺžku . 

## Opis toku
*Rúbanský potok* tečie od sútoku zdrojníc juhozápadným smerom cez lesný extravilán v severnej časti územia obce Kalinov, esovite sa skrúca na západ, neskôr na juh a opäť na západ, v  v severnej časti územia obce Kalinov ústi do Hlbokého potoka ako jeho pravostranný prítok. Hlboký potok ďalej ústi do Vydranky. *Rúbanský potok* patrí do okresu Medzilaborce v Prešovskom kraji. Pramení, tečie a ústi do vodného toku Hlboký potok v území obce Kalinov. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Rúbanský potok* nemá prítok. Vodný tok leží v Chránenej krajinnej oblasti Východné Karpaty.
## Pôvod názvu
Názov vodného toku *Rúbanský potok* má pôvod v názve lesa *Rúbaň*, v priestore ktorého pramenia jeho zdrojnice, a cez ktorý vodný tok preteká. Po rozšírení toponyma *Rúbaň* o formant prídavného mena *-ský* a v kombinácii  so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Rúbanský potok* s významom *potok patriaci svojou polohou do lesa Rúbaň, potok spájaný s lesom Rúbaň*, ktoré bolo prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Rúbanský potok* bol štandardizovaný v roku 1990. V množine slovenskej hydronymie vodných tokov hydronymum *Rúbanský potok* je jedinečným hydronymom (november 2025).
## Referencie

Kategória:Vodné toky v okrese Medzilaborce
Kategória:Potoky na Slovensku 
Kategória:Vodné toky v Laboreckej vrchovine
Kategória:Kalinov (okres Medzilaborce)
Kategória:Povodie Laborca
Žitavica

**Žitavica** je vodný tok v pohorí Tribeč na území okresov Zlaté Moravce a Žarnovica. Je pravostranný prítok Žitavy, má dĺžku približne 5,5 km a je tokom V. rádu. 

## Priebeh toku
Potok pramení vo východnej časti Tribeča, v geomorfologickom podcelku Rázdiel a jeho časti Skýcovská vrchovina, na juhozápadnom úbočí Skaly (), v nadmorskej výške približne  Od prameňa v lesnatej oblasti v závere rovnomennej doliny tečie južným smerom, východným úpätím Lámanín (), lokalitou Pod Skalou. V rámci podcelku Rázdiel opúšťa Skýcovskú vrchovinu a pokračuje do Veľkopoľskej vrchoviny. Priberá pravostranný prítok z lokality Paličná a následne aj významný ľavostranný prítok od osady Debnárov štál. V strednej časti nasledujú ľavostranné prítoky od Rajnohovho štálu a z Rajnohovej hory (), onedlho aj pravostranný spod Brezového vrchu (). Dolinou Žitavica, zovretou Bukovým vrchom () a Vysokým vrchom (), vedie južným smerom popod Drnajovú a Zajacov bok. Vteká do Cigánskej doliny a v lokalite Španie lúky sa v nadmorskej výške približne  vlieva pravostranne do rieky Žitavy. Potok patrí do širšieho povodia rieky Váh. 

Žitavica pramení a na hornom toku preteká územím obce Malá Lehota v okrese Žarnovica v Banskobystrickom kraji, onedlho sa dostáva na hranicu s katastrom Jedľových Kostolian v okrese Zlaté Moravce v Nitrianskom kraji. Táto hranica pokračuje údolím popri potoku až po jej ústie, ktoré sa však už nachádza v katastri Jedľových Kostolian.

## Referencie

## Pozri aj
* Zoznam vodných tokov v povodí Žitavy
* Tribeč, Rázdiel, Skýcovská vrchovina, Veľkopoľská vrchovina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Tribeči
Kategória:Povodie Žitavy
Kategória:Vodné toky v okrese Zlaté Moravce
Kategória:Vodné toky v okrese Žarnovica
Kategória:Jedľové Kostoľany
Kategória:Malá Lehota
Madeleine

**Madeleine** môže byť:

* krstné meno, pozri Madeleine (meno)
* francúzsky tradičný sladký koláč, pozri Madeleine (koláč)
* britský film z roku 1950, pozri ''Madeleine'' (film z roku 1950)
* fínsky televízny film z roku 1982, pozri ''Madeleine'' (televízny film z roku 1982)
* taliansky film z roku 2015, pozri ''Madeleine'' (film z roku 2015)
Tomáš Cihlář

Ing. **Tomáš Cihlář**, CSc. (* 14. marec 1967, Chomutov, ČSSR) je český virológ, viceprezident pre virológiu v americkej farmaceutickej firme Gilead Sciences.

Vyštudoval odbor kvasná chémia a bioinžinierstvo na Vysokej škole chemicko-technologickej v Prahe v Dejviciach. Dizertačnú prácu vypracoval u Ivana Rosenberga na Ústave organickej chémie a biochémie Akadémie vied Českej republiky v Prahe v Dejviciach, ktorú obhájil v roku 1994. V tom istom roku odišiel do USA na postdoktorandskú stáž do Gilead Sciences. Už ako zamestnanec Gilead Sciences sa podieľal na vývoji liečiva proti vírusom Ebola, Marburg a SARS-CoV-2, ktoré sa nazýva remdesivir. Ďalej sa podieľal na vývoji nového antivirotika proti HIV, ktorý sa nazýva lenakapavir. 

## Referencie

## Pozri aj
* Antonín Holý
* Jan Konvalinka
* Ústav organickej chémie a biochémie
* Gilead Sciences
* Remdesivir
* Tenofovir
* Lenakapavir
* Predexpozičná profylaxia
* HIV

## Externé odkazy
* Videomedailón o Topmášovi Cihlářovi pre Nadáciu Neuron
* Česká televízia: Hyde Park Civilizace: Tomáš Cihlář
* Podcast Chemik: Tomáš Cihlář

Kategória:Českí biochemici
Kategória:Českí virológovia
Kategória:Pracovníci Akadémie vied Českej republiky
Kategória:Nositelia Medaily Za zásluhy (Česko)
Kategória:Absolventi Vysokej školy chemicko-technologickej v Prahe
Kategória:Osobnosti z Chomutova
Cigánska durová stupnica

náhľad|283x283bod|Cigánska durová stupnica od tónu C
**Cigánska durová stupnica** je stupnica, ktorá sa využíva najmä v hudbe Rómov, Maďarov, Slovákov a na Balkáne. Cigánska durová stupnica má v oboch tetrachordoch  jedenapóltónový krok zväčšenej sekundy a to medzi II a III. stupňom a medzi VI. a VII. stupňom, čiže oba tetrachordy majú rovnaú intervalovú skladbu: 1/2-3/2-1/2-1. Cigánska durová stupnica sa dá odvodiť z durovej stupnice znížením je II. a IV. stupňa, pričom oba charakteristické intervaly sú malé: malá sekunda (ako frýgická sekunda vo frýgickej stupnici) a malá sexta. Cigánska durová stupnica sa dá odvodiť aj z harmonickej durovej stupnice (ktorá má znížený VI. stupeň) znížením jej II. stupňa. Táto stupnica má medzi I. a III. stupňom interval veľkej tercie, preto sa nazýva durová.

## Referencie

Kategória:Hudobné stupnice
Cigánska molová stupnica

náhľad|Cigánska molová stupnica od tónu c
**Cigánska molová stupnica** je stupnica, ktorá sa využíva najmä v hudbe Rómov, Maďarov, Slovákov a na Balkáne. Cigánska molová stupnica má v oboch tetrachordoch  jedenapóltónový krok zväčšenej sekundy a to medzi III. a IV. stupňom a medzi VI. a VII. stupňom, čiže oba tetrachordy majú rôznu intervalovú skladbu: dolný tetrachord: 1-1/2-3/2-1/2 a horný tetrachord 1/2-3/2-1/2-1. Cigánska molová stupnica sa dá odvodiť z prirodzenej molovej stupnice zvýšením jej  IV. stupňa, pričom tento charakteristické intervaly je zväčšená kvarta (ako lýdická kvarta v lýdickej stupnici) a znížením VI. stupňa na malú sextu. Cigánska molová stupnica sa dá odvodiť aj z harmonickej molovej stupnice (ktorá má zvýšený VII. stupeň na veľkú septimu) zvýšením jej IV. stupňa. Táto stupnica má medzi I. a III. stupňom interval malej tercie, preto sa nazýva molová.

## Referencie

Kategória:Hudobné stupnice
Pentatonická stupnica

náhľad|333x333bod|Pentatonická stupnica od tónu ges (enaharmonicky tónu fis)
**Pentatonická stupnica** (iné názvy: **pentatonika**, **čínska stupnica**, **anhemitonická pentatonika**, **päťstupňová stupnica**) je stupnica tvorená z piatich tónov v jednej oktáve, medzi ktorými nie sú žiadne poltónové vzdialenosti, preto sa nazýva anhemitonická (čo znamená bezpoltónová: predpona an-, čo znamená bez; predpona hemi-, čo znamená polovica; koreň slova tonická, čo znamená tón). Pentatonická stupnica pozostáva iba z troch celých tónov (veľkých sekúnd) a dvoch jedenapoltónových intervalov (malých tercií). Pentatonické stupnice používa najmä čínska hudba, japonská hudba a niekedy aj indická hudba, odkiaľ pochádza názov čínska stupnica. Čínsku stupnicu však nájdeme aj v starej ľudovej európskej hudbe a využíva sa aj z pedagogických dôvodov v hudobnej výchove detí. Pentatonickú stupnicu je možné najľahšie zahrať hrou iba na čiernych klávesách klaviatúry klávesových nástrojov (cis-dis-fis-gis-ais). 

Existuje 5 rôznych pentatonických stupníc odvodených od ktoréhokoľvek stupňa pentatonického radu, nemajú však špeciálne názvy a zvyčajne sa len číslujú v tomto poradí:

# Prvá pentatonika: fis-gis-ais-cis-dis-fis: Tzv. Čínska durová pentatonika, ktorá má na základnom tóne postavený durový kvintakord (fis-ais-cis: akord Fis dur), Intervalové zloženie: v. 2-v. 2-m. 3-v. 2-m. 3,
# Druhá pentatonika: gis-ais-cis-dis-fis-gis. Intervalové zloženie: v. 2-m. 3-v. 2-m. 3-v. 2,
# Tretia pentatonika: ais-cis-dis-fis-gis-ais: Intervalové zloženie: m. 3-v. 2-m. 3-v. 2-v. 2,
# Štvrtá pentratonika: cis-dis-fis-gis-ais-cis :Intervalové zloženie: v. 2-m. 3-v. 2-v. 2-m. 3,
# Piata pentatonika: dis-fis-gis-ais-cis-dis: Tzv. Čínska molová pentatonika, ktorá má na základnom tóne postavený molový kvintakord (dis-fis-ais: akord dis mol), intervalové zloženie: m. 3-v. 2-v. 2-m. 3-v. 2,

Jednotlivé pentatoniky sa od seba výrazne líšia, nemajú však osobitné názvy, V druhej, tretej a štvrtej pentatonike dokonca nie je možné vôbec nájsť kvintakord postavený na prvom stupni.

## Referencie

Kategória:Hudobné stupnice
Anhemitonická stupnica

[náhľad|Anhemitonická stupnica, ktorá patrí k [Čínska stupnica|čínskym stupniciam od d (piata pentatonika)]]
**Anhemitonická stupnica** je stupnica, ktorá nemá poltónové intervaly medzi niektorými stupňami stupnice. K anhemitonickým stupniciam patrí celotónová stupnica a čínska stupnica. Stupnice, ktoré majú medzi jednotlivými tónmi aj poltónové vzdialenosti sa nazývajú hemitonické stupnice, kam patria diatonické stupnice (durové, molové, cirkevné), cigánske, chromatické a alterované stupnice.

## Referencie

Kategória:Hudobné stupnice
Ersa

**Ersa** môže byť:
* postava gréckej mytológie, pozri Ersa (mytológia)
* obec vo Francúzsku v departemente Haute-Corse na ostrove Korzika, pozri Ersa (obec)
* malý mesiac Jupitera, pozri Ersa (mesiac)

**ERSA** môže byť skratka pre:
* *[[European Regional Science Association]]* – európska sekcia Medzinárodnej regionálnej vedeckej asociácie
* *[[En Route Supplement Australia]]* – súčasť publikácií AIP vydávaných spoločnosťou Airservices Australia